Holt var gjennom tidene opphavet til en rekke nye prestegjeld, det første ved kgl.res. av 10. mars 1705 da Arendal ble skilt ut som eget sognekall. Ved kgl.res. av 2. mars 1742 ble prestegjeldet atter delt i to sognekall, således ble Østre Moland eget prestegjeld bestående av Østre Moland hovedsogn med Tromø og Barbu annekssogn, gjeldende fra 16. mai 1747. Til sist, ved kgl.res. av 24. mars 1812 ble Dybvaag med Flostad anneks skilt ut fra Holt og dannet eget sognekall. Vegaardsheien sogn ble ved kgl.res. av 17. juli 1812 overført fra Gjerrestad til Holt, men ble ved kgl.res. av 7. mai 1828 tilbakeført til Gjerrestad.